**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2019 թվականի « » « » -ի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՅԻՍԻ 30-Ի N 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2002 թվականի մայիսի 30-ի «Խոսրովի պետական արգելոց» պետական հիմնարկը վերակազմակերպելու, «Խոսրովի անտառ» պետական արգելոցի և «Խոսրովի անտառ» պետական արգելոց» պետական ոչ առևտրային կազմակերպության կանոնադրությունները հաստատելու մասին» N 925-Ն որոշման մեջ կատարել հետևյալ փոփոխությունները՝
2. որոշման 4-րդ կետում «բնապահպանության» բառը փոխարինել «շրջակա միջավայրի» բառերով,
3. որոշման 2-րդ հավելվածում՝

ա. 20-րդ կետում «տեղակալները պաշտոնի նշանակվում և պաշտոնից ազատվում են» բառերը փոխարինել «տեղակալը պաշտոնի նշանակվում և պաշտոնից ազատվում է» բառերովբ.

զ. 21-րդ կետի «զ» կետը շարադրել հետևյալ խմբագրությամբ՝ «զ) կատարում է աշխատանքի բաշխում.»,

գ. 22-րդ կետի 2-րդ նախադասությունը հանել,

դ. 27-րդ կետը շարադրել հետևյալ խմբագրությամբ՝ «27. Գիտահետազոտական աշխատանքները կազմակերպում է կազմակերպության գիտության բաժինը:»։

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՅԻՍԻ 30-Ի N 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Կառավարության որոշման նախագծի ներկայացման համար հիմք է հանդիսացել շրջակա միջավայրի ոլորտում նախաձեռնված համակարգային և կառուցվածքային բարեփոխումները, ինչպես նաև վարչապետի 2019 թվականի հունիսի 1-ի «Հայաստանի Հանրապետության վարչապետի 2018 թվականի հունիսի 11-ի N 745-Լ որոշման մեջ փոփոխություններ կատարելու մասին» N 662-Լ որոշումը, ինչի համաձայն «բնապահպանության» բառը փոխարինվել է «շրջակա միջավայրի» բառերով։

Սույն որոշմամբ նախատեսվում է «Խոսրովի անտառ» պետական արգելոց» ՊՈԱԿ-ի վարչական անձնակազմի թվաքանակի կրճատում:

«Խոսրովի անտառ» պետական արգելոց» ՊՈԱԿ-ի գիտության և պահպանության գծով տեղակալաների հաստիքների կրճատում, այդ հաստիքների գործառույթների վերանայում, դրանցից գոյացած ֆինանսական միջոցների ուղղում պահպանության որակի բարձրացմանը։

1. **Առաջարկվող կարգավորման բնույթը**

Որոշման ընդունման նպատակն է փորձնական տարբերակով վարչական մոդելի ստեղծումը, որը հետագայում կարող է կիրառվել նաև համակարգի բնության հատուկ պահպանվող տարածքներում գործունեություն իրականացնող այլ կազմակերպություններում:

1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Շրջակա միջավայրի նախարարություն:

1. **Ակնկալվող արդյունքը**

 Բարձրացնել աշխատանքի արդյունավետությունը և որակը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՅԻՍԻ 30-Ի N 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**Կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման մասին**

«Հայաստանի Հանրապետության կառավարության 2002 թվականի մայիսի 30-ի N 925-Ն որոշման մեջ փոփոխություններ կատարելու մասին» Կառավարությանորոշման նախագծի հետ կապված 2019 թվականի պետական բյուջեում ծախսերի կամ եկամուտների փոփոխություններ նախատեսված չեն:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՄԱՅԻՍԻ 30-Ի N 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**Կառավարության որոշման նախագծի ընդունման կապակցությամբ իրավական ակտերում փոփոխություններ և լրացումներ կատարելու անհրաժեշտության վերաբերյալ**

 «Հայաստանի Հանրապետության կառավարության 2002 թվականի մայիսի 30-ի N 925-Ն որոշման մեջ փոփոխություններ կատարելու մասին» Կառավարությանորոշման նախագծի ընդունումն այլ իրավական ակտերի ընդունման անհրաժեշտություն չի առաջացնում: